open-index/open-wikipedia-markdown huggingface dataset:
Linnansilta (Pori)

**Linnansilta** () on Porin keskustassa Kokemäenjoen ylittävä silta. Se valmistui vuonna 1974 ja se rakennettiin Freivorbau-menetelmällä. Teräsbetonirakenteinen silta sijaitsee kaupungin ydinkeskustan ja Aittaluodon kaupunginosan välissä. Se on liikennemääriltään suurin joen pohjoispuolelle johtava silta Porissa. 

Sillan valmistuttua sille johdettiin keskustan halki Yrjönkatua ja Porinsiltaa pitkin kulkenut valtatie 8:n liikenne. Linnansilta sekä Vähälinnankatu olivat osa valtatietä aina vuoteen 1986 saakka, jolloin valmistui Porin läntinen ohitustie eli Länsitie.

Linnansilta sijaitsee kohdassa, jossa joen etelärannalla toimi vuosisatojen ajan Porin laivaveistämö. Se oli perustettu jo vuonna 1572 ja jatkoi toimintaansa 1900-luvun alkuun saakka. Sillan kupeessa joen eteläpuolella on myös vuonna 1863 valmistunut Keski-Porin kirkko puistoineen. Sillan pohjoispuolella puolestaan sijaitsee historiallisesti arvokas Porin konepajan vanha teollisuusmiljöö. Nimensä Linnansilta on saanut linnasta, jonka kaupungin perustaja Juhana Herttua suunnitteli rakentavansa nykyisen kirkon läheisyyteen. Linnan rakennustöitä ei kuitenkaan milloinkaan aloitettu.

## Lähteet
*Kokemäenjoen käyttötieto 
**Puolensadan sillan Kokemäenjoki*, Satakunnan Kansa 11.8.2002.

### Viitteet
Länsitie

**Länsitie** eli **Porin läntinen ohikulkutie** on vuonna 1986 valmistunut noin 5,3 kilometrin pituinen Valtatie 8:n ja E8-tien osuus. Ohitustie kulkee Porin keskustan länsipuolella Kokemäenjoen suiston halki. Kaksikaistaisen Länsitien liikennemäärä on noin 10 200 ajoneuvoa vuorokaudessa (2010). 

## Historia
Turun ja Oulun välinen reitti nimettiin valtatie 8:ksi vuonna 1938. Porin kohdalla se kulki kaupungin ydinkeskustan kautta aina Länsitien valmistumiseen saakka. Valtatie 8 halkoi kaupungin muun muassa kauppatorin ohitse kulkevaa Yrjönkatua pitkin, jonka jälkeen se ylitti Kokemäenjoen kapeaa Porinsiltaa myöden. Tämän jälkeen valtatie jatkoi kohti pohjoista Isosannan ja Toejoen kaupunginosien kautta. Vuonna 1974 avattiin moderni ja leveämpi Linnansilta, jolle valtatie 8:n liikenne ohjattiin. Samalla sen reitti siirrettiin Yrjönkadulta pari korttelia idempänä kulkevalle Vähälinnankadulle. 

Porin ohitustien suunnittelu aloitettiin 1970-luvun jälkipuoliskolla. Varsinaiset rakennustyöt pääsivät käyntiin 1980-luvun alkuvuosina ja tie valmistui lopulta vuonna 1986.

## Reitti
Rauman suunnasta tuleva valtatie 8 yhtyy Isomäen kaupunginosassa Mäntyluotoon johtavaan Valtatie 2:een. Vajaan parin kilometrin kuluttua siitä erkanee Tikkulassa varsinainen Länsitie, joka kulkee aluksi taajama-alueella ja sen jälkeen Kokemäenjoen suistoalueen halki. Länsitie ylittää neljä Kokemäenjoen sivuhaaraa sekä Hevosluodon, Kvistiluodon ja Hanhiluodon saaret. Suiston ohitettuaan Länsitie päättyy Hyvelän kaupunginosassa keskustasta tulevaan Valajankadun eli Vanhan Vaasantien (yhdystie 2660) risteykseen, johon myös entinen keskustan halkonut valtatie 8:n osuus päättyi.

## Länsitien sillat
*Turunsilta (ylittää Karjarannantien sekä Tampere–Pori-radan)
*Hevosluodon silta (94 m) 
*Lanajuovan silta (25 m) 
*Hanhiluodon silta (89 m) 
*Luotsinmäen silta (185 m)

## Lähteet
*Toivonen, Janne: "Puolensadan sillan Kokemäenjoki", Satakunnan Kansa 11.8.2002.
*Porin kaupunki, Matkailukartta 1982.

### Viitteet
Pohjoinen satamatie

**Pohjoinen satamatie** (seututie 272) on vuonna 1993 valmistunut seututie. Sen virallinen tiennimi on *Porin saaristotie*. Noin 16 kilometrin pituinen seututie kulkee Porin pohjoisosissa ja yhdistää valtatiet 8 ja 23 Meri-Poriin.

Tie rakennettiin alun perin Pohjanmaalta sekä Keski-Suomesta Porin satamiin suuntautuvaa raskasta liikennettä varten. Tarkoituksena oli vähentää ruuhkaisten valtateiden 2 ja 8 liikennemääriä Porin keskustan ja Mäntyluodon sekä Söörmarkun ja Hyvelän välillä.

Pohjoisen satamatien liikennemäärä on nykyään noin 120 raskasta ajoneuvoa vuorokaudessa, valtatie 2:lla niitä kulkee Meri-Poriin parhaimmillaan lähes 900.

## Reitti
Pohjoinen satamatie alkaa valtatie 8:n Poikeljärveltä noin 15 kilometrin päästä Porin keskustasta. Jyväskylästä tulevan valtatie 23:n yhdistää Pohjoiseen satamatiehen reilun 6 kilometrin mittainen yhdystie 2701. Tielle asetettiin kuitenkin vuonna 1999 läpiajokielto ajoneuvoyhdistelmille ja vaarallisten aineiden
kuljetuksille, joiden kokonaispaino on yli 12 tonnia.

Tie kulkee Ahlaisten eteläpuolella 10 kilometrin matkan ennen saapumistaan meren rantaan Ämttööseen, josta alkaa varsinainen saaristotien osuus. Viimeisen kuuden kilometrin matkalla Pohjoinen satamatie ylittää Pihlavanlahden suuosan.

Se kulkee muun muassa Oodeen, Revaskerin, Lynaskerin ja Kuuttokarin saarien kautta ennen saapumistaan Lampaluotoon, jossa tie ylittää Tahkoluodon satamaradan tasoristeyksen sekä yhtyy Tahkoluodon ja Mäntyluodon satamiin johtavaan Reposaaren maantiehen. Matkan varrella on kaikkiaan kahdeksan siltaa, mukaan lukien mantereen puolella olevan Eteläjoen ylittävä silta. Niiden yhteispituus on vajaat 700 metriä.

## Pohjoisen satamatien siltoja

*Eteläjoen silta
*Oodeen silta
*Revaskerin silta
*Kuuttosuntin silta
*Kirrinsuntin silta

## Lähteet
*Porin satamien ja Meri-Porin teollisuuden liikennetarpeiden priorisointi 

## Aiheesta muualla
*Pohjoinen satamatie Pori-tiedossa
Frans Nässling

**Frans Reinhold Nässling** (23. marraskuuta 1868, Turku – 7. toukokuuta 1933, Turku) oli suomalainen ampuja, joka osallistui olympialaisiin 1908 ja 1920.

Maailmanmestaruuskilpailuissa Nässling oli mukana ainakin Viborgissa 1914, jolloin Suomi sijoittui vapaakiväärin joukkuekilpailussa viidenneksi.

Vapaakiväärin Suomen-mestaruuden Nässling voitti 1908, jolloin ammuttiin vain pystykilpailu, sekä 1914 ja 1918 3&nbsp;×&nbsp;20 laukauksen ottelussa. Hänen voittotuloksensa oli vuonna 1914 483 ja 1918 430 pistettä. Vuonna 1914 hän ampui 3 x 40 laukauksella Suomen ennätyksen 1005, joka paransi Voitto V. Kolhon edellistä ennätystä 54 pisteellä. Veli Nieminen rikkoi ennätyksen vasta 1927. Ammatiltaan Nässling oli postivirkailija.

## Lähteet

*profiili 
* Urheilumme kasvot 5, sivu 157
* Juhani Pihlaja: Urheilun käsikirja ()

### Viitteet
Heikki Hallamaa

**Heikki Hallamaa** (7. lokakuuta 1867 Käkisalmi – 1. maaliskuuta 1951 Helsinki) oli suomalainen ampuja, joka osallistui olympialaisiin 1908. 

Hallamaa sijoittui vapaakiväärin täysottelussa sijalle 46 tuloksella 576 (pysty 165 + polvi 181 + makuu 230). Joukkuekilpailussa Suomi oli kahdeksas.

## Lähteet

*profiili
Emil Nässling

**Emil Michael Nässling ** (1. lokakuuta 1864, Turku – 20. toukokuuta 1924, Turku) oli suomalainen ampuja, joka osallistui olympialaisiin 1908.

Maailmanmestaruuskilpailuissa Nässling oli mukana ainakin Viborgissa 1914, jolloin Suomi sijoittui vapaakiväärin joukkuekilpailussa viidenneksi.

Vapaakiväärin Suomen-mestaruuden Nässling voitti 1911. Hänen voittotuloksensa 3&nbsp;×&nbsp;20 laukauksen kilpailussa oli 455.

## Lähteet

*profiili 
* Urheilumme kasvot 5, sivu 157
* Juhani Pihlaja: Urheilun käsikirja ()

### Viitteet
Benjamin Mitchell

**Benjamin Mitchell** (s. 30. marraskuuta 1992 Gold Coast) on australialainen tennispelaaja. Parhaimmillaan hän on ollut kaksinpelissä ATP-listan sijalla 204 maaliskuussa 2015. Hänen veljensä on näyttelijä Luke Mitchell.

Vuonna 2010 Mitchell oli Wimbledonin poikien kaksinpelin loppuottelussa.

## Lähteet

## Aiheesta muualla
*
Carl Pehr Edvard Gadd

**Carl Pehr Edvard Gadd** (7. elokuuta 1800 Somero – 25. toukokuuta 1883 Helsinki) oli suomalainen senaattori ja Viipurin hovioikeuden presidentti.

Gaddin vanhemmat olivat laamanni Karl Kristian Gadd (1764–1817) ja Juliana Lovisa Burtz. Hän kävi pääsi ylioppilaaksi 1814 ja suoritti Turun akatemiassa tuomarintutkinnon 1817. Gadd sai varatuomarin arvon 1821.

Gadd oli Turun hovioikeudessa ylimääräisenä notaarina 1820–1822, kanslistina 1822–1827, kirjaajana 1827–1829 ja ylimääräisenä viskaalina 1829–1831. Hän oli Turun kunnallispormestarina 1831–1833 ja toimi sitten Turun hovioikeudessa asessorina 1833–1849 ja hovioikeudenneuvoksena 1849–1856. Gadd sai hovioikeudenneuvoksen arvonimen 1839. Gadd oli Suomen senaatin oikeusosaston jäsenenä 1856 ja hän toimi senaatin prokuraattorina 1856–1863. Viipurin hovioikeuden presidenttinä Gadd oli 1863–1868.

Gadd omisti 1840–1846 vanhemmiltaan perimänsä Härkälän kartanon Somerolla.

Gadd oli naimisissa vuodesta 1839 Lovisa Fredrika Tammelanderin kanssa.

## Lähteet
Alexander Gadolin

**Alexander Wilhelm (A. W.) Gadolin** (8. heinäkuuta 1868 Porvoon mlk – 2. kesäkuuta 1939 Turku) oli suomalainen juristi, professori ja valtiopäivämies.

Gadolin oli yleisen lakitieteen ja lainopin ensyklopedian apulainen Helsingin yliopistossa 1910–1921 ja Åbo akademin professori 1921–1936, vuodesta 1922 yksityisoikeuden ja yleisen oikeusopin professori. Hän oli myös Åbo akademin kauppakorkeakoulun kauppaoikeuden vt. professori 1927–1937. Gadolin oli aatelissäädyssä sukunsa edustaja valtiopäivillä 1894, 1899, 1900, 1904–1905 ja 1905–1906 ja sitten kansanedustaja valtiopäivillä 1914–1917 ja 1917. Hän oli 1923 Suomen hallituksen yhtenä edustajana Haagin pysyvässä välitystuomioistuimessa.

Gadolinin vanhemmat olivat kenraali, mineralogi Axel Gadolin ja Fanny Elisabeth von Born ja puoliso vuodesta 1894 Signe Adèle von Alfthan, kenraali ja senaattori Georg von Alfthanin tytär.

## Lähteet

## Aiheesta muualla
*
Project X

**Project X** tai **Project-X** voi tarkoittaa seuraavia asioita:

## Elokuvat
* *[[Project X (vuoden 1968 elokuva)|Project X]]*, vuoden 1968 elokuva
* *[[Project X (vuoden 2012 elokuva)|Project X]]*, vuoden 2012 elokuva
* *[[Salainen projekti]]* (engl. *Project X*), vuoden 1987 elokuva

## Musiikki
* Project X, yhtye

## Videopelit
* *[[Project-X (videopeli)|Project-X]]*, vuoden 1992 videopeli
Sole Uexküll

**Solveig Johanna Irja von Uexküll-Gyllenband** (4. syyskuuta 1920 Helsinki –  7. elokuuta 1978 Helsinki) oli suomalainen teatterikriitikko. Hän teki vuosikymmenien mittaisen uran ''Helsingin Sanomissa''. Uexküllin kirjoitustyylille oli ominaista sisällöllinen asiantuntevuus yhdistettynä tyylilliseen lennokkuuteen.

## Elämä ja ura
Sole Uexküllin isä oli vapaaherra Alexander Uexküll-Gyllenband, hänen äitinsä oli näyttelijä Irja Nordberg. Hän oli vanhempiensa esikoinen. Vapaaherra Uexküll-Gyllenband oli näyttelijä Ida Aalbergin leski ja osallistui 1900-luvun alkukymmenien aikana suomalaiseen teatterielämään. Alexander Uexküll-Gyllenband kuoli 1923, minkä jälkeen Irja Nordberg elätti perheensä kieltenopettajana. Sole Uexküll opiskeli yliopistossa psykologiaa, filosofiaa ja draamaa. Hän oli innokas teatterin harrastaja ja näytteli Elannon Näyttämöllä 1940-luvun loppuun asti.

Uexküllin arvostelijan ura alkoi vuonna 1945 *[[Elanto]]*-lehdessä, lisäksi hän kirjoitti muun muassa *[[Kanava (aikakauslehti)|Suomalaiseen Suomeen]]*. *Helsingin Sanomien* kriitikkona Uexküll aloitti vuonna 1949. Seuraavalla vuosikymmenellä hänen mielenkiintonsa kohdistui uuteen eurooppalaiseen teatteriin, jota saattoi seurata Helsingissäkin korkealaatuisten eurooppalaisteattereiden vieraillessa kaupungissa 1950- ja 1960-luvulla.

1960- ja 1970-luvulla Uexküll suhtautui myönteisesti Kalle Holmbergin ja Jouko Turkan kaltaisiin teatterivaikuttajiin, joita omana aikanaan pidettiin radikaaleina "uudistajina". Turkan ohjaamalle teokselle *Hyvästi Mansikki* (Joensuun kaupunginteatteri, 1969) hän antoi jopa "valtakunnallisen merkityksen". Uexküllin ura katkesi vuonna 1977, samaan aikaan kun "radikaali" teatterisukupolvi alkoi saada nuoria haastajia.

## Lähteet
* 

### Viitteet

## Aiheesta muualla
*
Alexander Uexküll-Gyllenband

**Alexander Uexküll-Gyllenband** (4. huhtikuuta 1864 Pietari –  15. joulukuuta 1923 Helsinki) oli venäjänsaksalainen filosofi, vapaaherra ja todellinen valtioneuvos. Lisäksi hän toimi teatterivaikuttajana Suomessa 1910-luvulla. Hänen ensimmäinen aviopuolisonsa oli suomalainen näyttelijä Ida Aalberg.

## Elämä
Uexküll-Gyllenbandtin suku oli muuttanut Venäjälle Saksasta ja Baltiasta 1600-luvulla. Sen jäsenet olivat korkeita virkamiehiä ja melko varakkaita, pari sukuun kuulunutta perhettä oli jopa rikkaita tehtaineen ja kaivoksineen. Alexander Uexküll-Gyllenbandin isä vapaaherra Alexander Uexküll-Gyllenbandt vanhempi oli senaattori, hänen äitinsä Line von Adelson oli dresdeniläisen lääkärin tytär. Uexküll-Gyllenband – hän pudotti sukunimensä lopusta t-kirjaimen pois – opiskeli Saksan yliopistoissa ja valmistui lakimieheksi, mutta oli kiinnostunut myös filosofiasta.

Uexküll-Gyllenband avioitui suomalaisen näyttelijän Ida Aalbergin kanssa Lontoossa 24. heinäkuuta 1894. Aalberg oli aikansa tunnetuimpia suomenkielisiä teatteriprimadonnia. Liitto oli Uexküll-Gyllenbandin ensimmäinen ja Aalbergin toinen – näyttelijätär oli asianajaja Lauri Kivekkään leski. Pariskunta Aalberg–Uexküll-Gyllenband asettui Pietariin, ja heillä oli asunto myös Helsingissä Vironkadulla. Avioparin kolmantena asuntona toimi kartanomainen huvila Augustenhof Pikiruukissa lähellä Viipuria Suomenlahden rannalla.

Uexküll-Gyllenband alkoi vähitellen kiinnostua teatteritaiteesta ja otti osaa niin sanottuun teatterisotaan, joka johtui Aalbergin ja Suomen Kansallisteatterin johtajien huonoista väleistä.  Teatteritaiteessa hänen esikuvinaan olivat Konstantin Stanislavski ja Moskovan Taiteellinen Teatteri. Uexküll-Gyllenband jäi leskeksi tammikuussa 1915. Liitto Aalbergin kanssa oli lapseton. Uexküll-Gyllenbandin pitkäaikainen tavoite oli oman ammattiteatterin perustaminen. Toive toteutui vuonna 1919, jolloin Helsingin Uudessa ylioppilastalossa aloitti Ida Aalberg -teatteri, joka tosin jäi lyhytikäiseksi. Lisäksi Uexküll-Gyllenband kaavaili museota puolisonsa muistoksi, mutta projekti kariutui.

Vuonna 1919 Uexküll-Gyllenband avioitui Ida Aalberg -teatteriin näyttelijäksi tulleen Irja Nordbergin kanssa. Pariskunnan vanhimmasta tyttärestä, Sole Uexküllista tuli aikanaan merkittävä teatterikriitikko. Kahdesta tyttärestä nuorempi, Petra Uexküll, teki pitkän uran kuvataidekriitikkona ja taidetoimittajana.

## Lähteet
*Heikkilä, Ritva: Ida Aalberg - Näyttelijä jumalan armosta, WSOY 1998, 
*Suomen kansallisbiografia 10, 

### Viitteet

## Aiheesta muualla
*Teatterimuseo
Uimahypyt kesäolympialaisissa 2004 – miesten 10 metrin kerroksen parihypyt

**Miesten 10 metrin kerroksen parihypyt** kilpailtiin 14. elokuuta Olympic Aquatic Centressä. Joukkueita oli yhteensä kahdeksan.

## Tulokset
Joukkueet hyppäsivät kukin viisi hyppyä.

## Lähteet
Finanssireferendumi

**Finanssireferendumi** tarkoittaa, että viranomaisen (esimerkiksi eduskunnan) päätös julkisen rahan käytöstä alistetaan kansanäänestykselle.

Yksittäisestä tai säännöllisesti toistuvasta julkisesta menoerästä, joka ylittää määrätyn summan, päätetään kansanäänestyksessä joko aina (pakollinen finanssireferendumi) tai kun ryhmä kansalaisia niin vaatii (valinnainen finanssireferendumi).

## Katso myös
* Julkinen sektori
* Sveitsin suora demokratia
* Velkajarru

## Lähteet

* 
* People2Power
* Initiative and Referendum Institute Europe
* Swiss Democracy Foundation 

## Kirjallisuutta
* Rolf Büchi : Kohti osallistavaa demokratiaa. Kansanäänestykset demokratian välineenä. LIKE: Helsinki 2006
Diana Sorbello

**Diana Sorbello** (s. 27. kesäkuuta 1979 Bocholt, Nordrhein-Westfalen) on saksalainen iskelmälaulaja. Hän on toiminut myös mallina.

## Ura

Sorbello opiskeli vuosina 1998–2003 Westfälische Wilhelms-Universität -yliopistossa Münsterissä sosiologiaa, pedagogiikkaa ja siviilioikeutta.

Vuonna 1996 eräs Wind-yhtyeen laulaja ”löysi” Diana Sorbellon. Ensimmäisen levytyssopimuksensa Sorbello teki vuonna 1997 Koch Internationalin kanssa nimellä Diana. Debyyttikappaleen nimi oli ”Ich will zurück zu dir”. Vuodesta 2001 hänellä on ollut vuosittain 30–40 live-esiintymistä erilaisissa gaaloissa ja karnevaaleissa. Esiintymiset ovat olleet 20–30-minuuttisia ja koostuneet hänen omista lauluistaan sekä tunnetuista popklassikoista. 

Sorbellon esikoisalbumi *Bittersüß* ilmestyi 2006. Sen avausraitana oli uusi versio Monica Morellin 1970-luvun menestyssävellyksestä ”Ich fange nie mehr was an einem Sonntag an”. Samana vuonna julkaistiin jalkapallo-single *Wir schwenken die Fahnen...(schwarz, rot, gold)*, jota myytiin yli 150&nbsp;000 kappaletta. Vuonna 2008 Sorbello tulkitsi Ricchi e Poverin 1980-luvun alun hitin ”Sarà perché ti amo” saksankielisenä versiona ”Das ist, weil ich Dich liebe”. Sorbello on työskennellyt vuodesta 2010 lähtien saksalaisen musiikkituottajan Hermann Niesigin kanssa.

Vuonna 2006 Diana Sorbello suunnitteli saksalaiselle KiK Textilien und Non-Food GmbH -yhtiölle ensimmäisen oman mallistonsa ”Fußball-Fan-Kollektion”, johon kuului muun muassa ”Fußball-Bikini” (jalkapallo-bikini).

## Diskografia
### Albumit

*Bittersüß (2006)

### Singlet

*Spuren im Strand der Ewigkeit (2005)
*Wir schwenken die Fahnen (2006)
*Das ist weil ich dich liebe (Sarà perché ti amo) (2008)
*Mamma Maria (2010)

## Aiheesta muualla

*Viralliset sivut
*Musicline
Hilda Valkama-Mantsinen

**Hilda Lyyli Valkama-Mantsinen**  (14. helmikuuta 1899 – 1. toukokuuta 1991) oli suomalainen Tuupovaaran Hoilolassa asunut runoilija.

## Teoksia
* *Ne tulivat : tunnelmia työn raskaan lomassa*. Edistysseurojen kustannus, Helsinki 1920 (nimellä *Ilta Walkomaa*) (Kirja Internet Archivessä)
* *Aarteisto* : runoja. Mirja Kääriäinen, Kouvola 1975
* *Lumottu maa*. Toivo Savioja & kumpp, Lahti 1976 

## Lähteet
* Pohjoiskarjalaisten nykykirjailijoiden matrikkeli : Hilda Valkama-Mantsinen 

## Viitteet
Did I Let You Know

**Did I Let You Know** on yhdysvaltalaisen rock-yhtyeen Red Hot Chili Peppersin vuonna 2012 julkaistu single. ”Did I Let You Know” julkaistiin Red Hot Chili Peppersin uusimman, vuonna 2011 julkaistun *[[I'm with You]]n* -albumin neljäntenä singlenä.

## Tuotanto ja vastaanotto
”Did I Let You Knowin” tekoon osallistuivat kaikki yhtyeen jäsenet, laulaja Anthony Kiedis, basisti Flea, kitaristi Josh Klinghoffer ja rumpali Chad Smith. Yhtye päätti julkaistu ”Did I Let You Known” yhtenä uuden albuminsa singleistä ja julkaistiinkin albumin neljäntenä singlenä, ”The Adventures of Raindance Maggien”, ”Monarchy of Rosesin” ja ”Look Aroundin” jälkeen. "Did I Let You Know" julkaistiin muista albumin singleistä poiketen vain Brasiliassa ja Japanissa, joten se ei saavuttanut yhtä suurta suosiota maailman laajuisesti, kuin albumin aiemmat singlet.
Anja Vitikka

**Anja Betty Rakel Kuivalainen**, kirjailijanimi **Anja Vitikka**  (o.s. Vitikka; 17. joulukuuta 1921 Viipuri – 6. huhtikuuta 2021 Joensuu) oli suomalainen nuortenkirjailija.

## Teoksia
* *Kotikesä*. Nuorten toivekirjasto 139. WSOY 1960

## Lähteet
* 
* 

### Viitteet
Yingkoun satama

**Yingkoun satama** (, LOCODE: CN YIK tai CN BAQ (Bayuquan)) on Kiinan koillisosassa sijaitsevan Liaoningn maakunnan Yingkoun kaupungin suursatama Keltaisenmeren Bohainmereksi kutsutun lahden rannalla. Vahvasti laajentuneen sataman uudemmat osat sijoittuvat linnuntietä noin 30–60 kilometriä Yingkoun kaupungin eteläpuolelle (*Bayuquanin satama* tai *Yingkoun uusi satama*). Sataman vanhempi osa sijoittuu Yinkoun läpi laskevan joen alajuoksulle. Sataman keskeisin operaattori on Shanghain pörssissä noteerattu, Kiinan palvelualan yritysten top-500:aan kuuluva *Yingkou Port Group Co., Ltd*.

Rotterdamin sataman keräämien tilastojen mukaan Yingkoun satama kuului vuonna 2011 maailman viidentoista suurimman rahtisataman joukkoon 261 miljoonan tonnin kokonaisrahtimäärällään. Sataman kasvu on ollut nopeaa, sillä vuonna 2010 sen kautta kulki 225 miljoonaa tonnia ja vuonna 2009 yhteensä 176 miljoonaa tonnia rahtia. 100 miljoonan rahtitonnin rajan satama ylitti vuonna 2007.

## Lähteet

## Aiheesta muualla
*Yingkou Port China (2010)  (chinaports.org)
*Alukset kartalla Yingkoun sataman seudulla AIS:n mukaan (marinetraffic.com)
*Alukset Yingkoun (vanhassa) satamassa AIS:n mukaan (marinetraffic.com)
*Yingkou Port Group Co., Ltd, sataman keskeisen operaattorin sivusto   (ykport.com.cn)
*Top 500 Companies of China 2010 - Port services (Suurimmat pörssinoteeratut satamapalveluyritykset Kiinassa 2010)  (china.org.cn)
*Liaoning to Splurge on Ports (2007-01-23)  (china.org.cn)
*Yingkou Port breaks 100-million-ton barrier (10/2009, updated 2/2010)  (chinadaily.com.cn)
*Cargotec wins an order from Yingkou Port Group for Kalmar port equipment (2010)   (porttechnology.org)
*Yingkou Port Market (pdf)  (port-investor.com)
*A study of port-vicinity industry cluster development of Liaoning coastal economic belt (abstract, 2012)  (ieeexplore.ieee.org)
Rough Justice

**Rough Justice** on brittiläisen rock-yhtye The Rolling Stonesin vuonna 2005 julkaistu kappale. ”Rough Justice” julkaistiin albumin *[[A Bigger Bang]]* ensimmäisenä singlenä yhdessä ”Streets of Loven” kanssa. ”Rough Justice” on perinteinen vauhdikas rock-kappale, jonka ovat tehneet yhtyeen laulaja Mick Jagger sekä kitaristi Keith Richards.
Gustaf Gadolin

**Gustaf Gadolin** (22. heinäkuuta 1769 Turku – 22. elokuuta 1843 Turku) oli professori, pappi ja valtiopäivämies ja valtiopäivien Siviili- ja talousvalokunnan ja konseljikomitean jäsen.

Gadolin Turun Akatemian itämaisten kielten kreikan professori vuodesta 1795, jumaluusopin professori vuodesta 1805 ja yliopiston rehtori 1809–1810 ja 1812–1813. Hän oli Turun tuomiorovasti vuodesta 1812. Kun yliopisto siirtyi Helsinkiin, hän jäi Turkuun. Hän oli edustaja valtiopäivillä Norrköpingissä 1800 ja Porvoossa 1809. Gadolin toimi myös, vt. johtajana Suomen vaihto-, laina- ja talletuskonttorissa 1812–1817.

Gadolinin vanhemmat olivat piispa Jakob Gadolin ja Elisabet Browallius ja puoliso vuodesta 1799 Agata Sofia Barck (k. 1833).

## Kunnianosoitukset

#### Ritarikunnat
*  Pyhän Vladimirin 4. luokan ritarimerkki 1808

#### Arvonimet
Professori (jumaluusoppi) vuodesta 1805

## Henkilögalleria

Tiedosto:Gadolin-aatelissuvun vaakuna.PNG|Gadolin- suvun aatelisvaakuna.


## Lähteet

## Aiheesta muualla
* https://kansallisbiografia.fi/kansallisbiografia/henkilo/3193 Kansallisbiografia *Gustaf Gadolin* (maksullinen) Viitattu 30.8.2020.
* https://ylioppilasmatrikkeli.fi/henkilo.php?id=9990 Ylioppilasmartikkeli *Gustaf Gadolin. Viitattu 30.8.2020.*
* http://snellman.kootutteokset.fi/fi/henkil%C3%B6t/gadolin-gustaf j. v. Snellman kootut teokset *Gustaf Gadolin. J. V. Viitattu 30.8.2020.*
* http://hiski.genealogia.fi/seurakunnat/srk?CMD=PRIESTS&ID=125&TYPE=HTML&LANG=SE Förteckning över präster - Isokyrö Viitattu 30.8.2020.
* http://helsinginhiippakunta.fi/rauha-ihmisten-ja-jumalan-kanssa/ Piispa Eero Huovisen saarna Porvoon tuomiokirkossa 19.7.2009 (*mainittu valtiopäivämies* *Gustaf Gadolinista) Viitattu 30.8.2020.*
Under My Thumb

**Under My Thumb** on brittiläisen rockyhtyeen The Rolling Stonesin vuonna 1966 julkaistu rockkappale. Sen ovat tehneet yhtyeen solisti Mick Jagger ja kitaristi Keith Richards, ja se on albumilta *[[Aftermath]]* (1966).

## Altamontin konsertin tragedia

Vuoden 1969 joulukuussa The Rolling Stones esiintyi Altamontin konsertissa lähellä Oaklandia. Konsertti oli ilmaiskonsertti ja paikalla oli runsaasti ihmisiä. Yleisön on väitetty pyrkineen lavalle koko konsertin ajan ja katsomoväkivallan uhka oli koko ajan läsnä. Kun The Rolling Stones soitti kappaleensa ”Sympathy for the Devil”, alkoi yleisö villiintyä ja Mick Jaggerin täytyi rauhoitella ihmisiä. Kun yhtye alkoi soittaa ”Under My Thumbia”, yleisö sekosi täysin ja kesken kappaleen 18-vuotias katsoja veti taskustaan aseen. Tällöin järjestysmiehinä olleet Helvetin enkelit, joita oli mahdollisesti heitelty pulloilla koko konsertin ajan, puukottivat miehen kuoliaaksi. Konsertti keskeytettiin ja The Rolling Stones poisti ”Under My Thumbin” ohjelmistostaan vuosiksi tragedian takia.
Nick Diaz

**Nicholas Robert "Nick" Diaz** (s. 2. elokuuta 1983) on yhdysvaltalainen vapaaottelija, joka otteli uransa viimeiset ottelut Ultimate Fighting Championshipissa. Hän on entinen Strikeforce-, WEC- ja IFC-mestari, ja hän on myös otellut Pride Fighting Championshipsissa ja Elite Xtreme Combatissa. Sherdog on listannut Diazin maailman tämän hetken kolmanneksi parhaaksi välisarjan ottelijaksi.

Nick Diazin dopingnäyte näytti hänen käyttäneen kannabista 9. tammikuuta 2015 kun hän otteli Anderson Silvaa vastaan.

## Lähteet
Reijo Hottola

**Reijo Kaarlo Hottola** (20. tammikuuta 1937 Pertunmaa – 24. maaliskuuta 1987 Polvijärvi) oli suomalainen opettaja ja kirjailija.

Hottola valmistui kansakoulunopettajaksi Kajaanin opettajaseminaarista vuonna 1960. Hän toimi Polvijärven kansalaisopiston rehtorina.

## Teoksia
* *Kaukasuksen kukka*. Karisto (1986)

## Lähteet
Håkan Robert Gadolin

**Håkan Robert Gadolin** (27. helmikuuta 1895 Riihimäki – 6. elokuuta 1963 Helsinki) oli suomalainen korva-, nenä- ja kurkkutautien lääkäri. 

Gadolinin vanhemmat olivat kenraalimajuri Guido Gadolin ja Aina Helena Savander ja puoliso vuodesta 1925 Lina Margareta Johansson. Hän tuli ylioppilaaksi Helsingin Suomalaisesta Yhteiskoulusta 1913 ja valmistui lääketieteen lisensiaatiksi 1923. Lääketieteen tohtoriksi hän väitteli 1934.

Gadolin oli Viipurin Sotilassairaalan korva-, nenä- ja kurkkutautien lääkäri 1928–1939, Helsingin yliopiston dosentti 1938–1960 ja Kivelän sairaalan korvatautien osaston ylilääkäri vuodesta 1946. Hän sai professorin arvonimen 1951. Gadolin oli taiteenkeräilijä, joka julkaisi elämäkerran taiteilija Einar Ilmonista (1952).

## Julkaisuja
*Einar Ilmoni, 1952. *Kangasalan erakko*. WSOY.

## Lähteet
Demaryius Thomas

**Demaryius Antwon Thomas** (25. joulukuuta 1987 Montrose, Georgia – 9. joulukuuta 2021) oli yhdysvaltalainen amerikkalaisen jalkapallon pelaaja, pelipaikaltaan laitahyökkääjä.

Georgia Tech -yliopiston joukkueessa yliopistojalkapalloa pelannut Thomas oli NFL:n varaustilaisuuden ykköskierroksen varaus vuonna 2010. Hän pelasi kymmenen kautta NFL-liigassa vuosina 2010–2019 ja uransa aikana hänet valittiin neljästi liigan tähdistöotteluun Pro Bowliin. Thomas voitti Denver Broncosissa pelatessaan Super Bowlin kaudella 2015.

## Lähteet
Pimelot

**Pimelot** (Heptapteridae) on monnikaloihin kuuluva heimo. Heimon lajeja tavataan makeista vesistä Etelä-Amerikasta. Eräitä heimon lajeja pidetään akvaariokaloina.

## Lajit ja anatomia
Pimeloiden heimoon kuuluu lähteestä riippuen 24&ndash;25 sukua ja 175&ndash;189 lajia. Monien pimelolajien katsottiin aikaisemmin kuuluvan antennimonnien (Pimelodidae) heimoon. Heimon kalat ovat tyypillisesti pienikokoisia ja suurimmatkaan lajit ylittävät vain harvoin 20 cm:n pituuden. Ruumiinrakenteeltaan ne ovat pitkulaisia ja suomuttomia kaloja. Tyypillisiä piirteitä ovat kuonon 3 viiksisäieparia, pitkä rasvaevä ja usein voimakkaasti haarautunut pyrstöevä.

## Levinneisyys ja elintavat
Pimelolajeja tavataan Meksikosta Etelä-Amerikkaan ulottuvalta alueelta kirkkaista, ja usein voimakkaastikin virtaavista vesistä. Ne ovat melko tarkkoja veden puhtaudesta, joten toimivat veden laatua indikoivina indikaattorilajeina. Osa heimon kaloista elää luolissa. Monet pimeloista ovat yöaktiivisia kaloja.

## Lähteet
Delphi (täsmennyssivu)

**Delphi** voi tarkoittaa:

* Delphi, ohjelmointikieli
* Delphi-menetelmä, asiantuntijamenetelmä
* Delphi, kreikkalaisen Delfoin kaupungin englanninkielinen nimi
* Delphi Automotive PLC, eräs maailman suurimmista autonosavalmistajista, kotipaikka Ison-Britannian Gillingham
* DELPHI, yksi LEP-kiihdyttimen ilmaisinasemista 
* Delphi, Press Twice -yhtyeen musiikkikappale
* Delphi, Delphini, kuvitteellinen hahmo J. K. Rowlingin näytelmässä Harry Potter ja kirottu lapsi.
Eurajoensalmi

**Eurajoensalmi** on pitkä ja kapea Selkämereen työntyvä merenlahti Eurajoen kunnassa. Se on noin kahdeksan kilometrin pituinen ja hieman yli kilometrin levyinen lahti, johon laskevat Säkylän Pyhäjärvestä alkunsa saava Eurajoki ja Koskeljärvestä alkunsa saava Lapinjoki.

Eurajoensalmen eteläpuoleisen rannan muodostavat ydinvoimaloistaan tunnettu Olkiluodon saari sekä *Orjansaari*-niminen niemi. Ne erottaa toisistaan kapea salmi, *Karhunkarinrauma*, johon myös Lapinjoki laskee. Ydinvoimalaitokset ovat saaren eteläpuolella, Eurajoensalmen rannalla puolestaan sijaitsee Olkiluodon satama.

Eurajoki laskee vetensä Eurajoensalmen pohjukkaan. Myös Lapinjoken suu sijaitsi aikoinaan lahden pohjukassa, mutta se on sittemmin muokannut itselleen uuden uoman. Jokisuiden välissä oli aikoinaan saari, joka on nykyään maatunut kiinni mantereeseen. Saarella sijaitsi 1400-luvulla hylätty Liinmaan linna, josta pysyttiin valvomaan molemmille joille suuntautuvaa liikennettä.

## Lähteet
Port Hedland

**Port Hedland** on Australian Länsi-Australian osavaltiossa sijaitseva satamakaupunki. Satamakaupunki on nimetty vuonna 1863 paikkakunnan edustalle ankkurinsa laskeneen *Mystery*-laivan kapteenin *Peter Hedland*in mukaan. Kaupungissa oli noin 13&nbsp;800 asukasta vuoden 2016 väestönlaskennassa.

Port Hedlandin satama on rahtimäärältään Australian suurin satama ja yksi maailman kahdestakymmenestä suurimmasta rahtisatamasta. Mitei kaikki liikenne koostuu  rautamalmin viennistä; malmia viedään jalostettavaksi esimerkiksi Kiinaan.

## Lähteet

## Aiheesta muualla

* Port Hedland (kotisivu)  (porthedland.wa.gov.au)
Glenn Howerton

**Glenn Franklin Howerton III** (s. 13. huhtikuuta 1976) on yhdysvaltalainen näyttelijä, tuottaja ja käsikirjoittaja. Hänet tunnetaan sarjasta ''Elämää Philadelphiassa'', jossa hän esittää yhtä pääosaa ja on myös yksi sarjan käsikirjoittajista ja tuottajista. Hän on esiintynyt myös muun muassa ''The Strangers'' -elokuvassa.

## Lähteet
Tobias Rieder

**Tobias Rieder** (s. 10. tammikuuta 1993 Landshut) on saksalainen jääkiekkoilija, pelipaikaltaan oikea laitahyökkääjä. Hän edustaa DEL-liigajoukkue EHC Müncheniä.

Rieder on NHL-joukkue Edmonton Oilersin neljännen kierroksen varaus vuoden .

Kaudeksi 2014–2015 Rieder siirtyi Arizona Coyotesiin. Siirtotakarajalla helmikuussa 2018 Rieder siirtyi yhdessä Scott Wedgewoodin kanssa Los Angeles Kingsiin vaihdossa Darcy Kuemperiin. 

Lokakuussa 2020 Rieder teki vapaana agenttina Buffalo Sabresin kanssa yksivuotisen ja 700 000 dollarin arvoisen sopimuksen.

## Tilastot

## Lähteet
* 
* https://www.nhl.com/player/tobias-rieder-8476356?season=20172018

### Viitteet
Peter Cushingin filmografia

Tämä artikkeli käsittelee **[[Peter Cushing]]in** filmografiaa. Peter Cushing (1913–1994) näytteli melkein 50 vuotta kestäneen uransa aikana yli 130 elokuva- ja televisiotuotannossa. Seuraavassa luettelossa ovat kaikki hänen elokuva- ja televisioesiintymisensä vuodesta 1939 alkaen. Lisäksi artikkelissa ovat Cushingin palkinnot ja palkintoehdokkuudet.

## Elokuvat

## Televisio

## Palkinnot ja palkintoehdokkuudet

## Alaviitteet

## Lähteet
*
*
Mad Manners

**Mad Manners: Seikkailijan etiketti** on *[[Madventures]]*-matkailuohjelman tekijöiden Riku Rantalan ja Tuomas Milonoffin vuonna 2012 valmistunut tapaopaskirja. Kirja käsittelee maailman eri kulttuurien tapoja.

## Sisällysluettelo
* Esipuhe
* Etelä-Aasia
* Hämyt tavat
* Itä-Aasia
* Keski-Aasia
* Safka tabuna
* Kaakkois-Aasia
* Lähi-itä
* Travellerin perustietoa islamista
* Afrikka
* Itä-Eurooppa ja Kaukasia
* Eurooppa
* Loukkaajan lyhyt oppimäärä
* Latinalainen Amerikka
* Pohjois-Amerikka
* Oseania
* Rohkeasti suu auki!
Uimahypyt kesäolympialaisissa 2004 – naisten 10 metrin kerroksen parihypyt

**Naisten 10 metrin kerroksen parihypyt** kilpailtiin 16. elokuuta Olympic Aquatic Centressä. Joukkueita oli yhteensä kahdeksan.

## Tulokset
Joukkueet hyppäsivät kukin viisi hyppyä.

## Lähteet
Steve Chen

**Steve Chen** on taiwanilainen IT-alan yrittäjä. Hän on yksi videopalvelu YouTuben perustajista. Hän on työskennellyt myös PayPalissa.

## Lähteet

## Aiheesta muualla
Emil Holm

**Emil Holm** (2. syyskuuta 1877 Larsmo &ndash; 1. tammikuuta 1968) oli suomalainen ampuja ja olympiaedustaja. Hän kilpaili olympialaisissa vapaakiväärin 300 metrin henkilökohtaisessa ja joukkuekilpailuissa Tukholmassa 1912.

Holm julistettiin kuolleeksi 27.11.1968 ja kuolinpäiväksi määrättiin 1.1.1968.

## Olympiaedustukset

* Tukholma 1912: vapaakivääri kolme asentoa (49.)
* Tukholma 1912: vapaakivääri kolme asentoa joukkueet (5.)

## Lähteet
* 

## Aiheesta muualla
* 
*
Peter Kotilainen

**Peter Kotilainen** (s. 7. syyskuuta 1994) on suomalainen salibandyn pelaaja, joka edustaa F-liigassa pelaavaa Seinäjoen Peliveljiä Suomen pääsarjassa hän on edustanut Happeeta, Classicia ja Seinäjoen Peliveljiä.

Suuren yleisön tietoisuuten Kotilainen nousi maailmanmestaruuskilpailuissa 2016, jolloin hänet valittiin turnauksen arvokkaimmaksi pelaajaksi voitettuaan pistepörssin sekä maailmanmestaruuden Suomen maajoukkueessa.

Ruotsalainen salibandylehti *[[Innebandymagazinet]]* valitsi Kotilaisen maailman neljänneksi parhaaksi miespelaajaksi vuonna 2018.

## Ura
Kotilainen siirtyi keväällä 2013 kasvattajaseurastaan Happeesta Classiciin 1+1-vuotisella sopimuksella. Kotilainen pystyi Tampereella omien sanojensa mukaan keskittymään täysipainoisesti salibandyyn. Tästä huolimatta Kotilainen pelasi Classicissa ainoastaan yhden kauden ajan, kunnes siirtyi kauden loputtua takaisin vanhaan seuraansa.

*[[Keskisuomalainen|Keskisuomalaisen]]* Tommi Roimelan mukaan Kotilainen pelasi kaudella 2015–2016 siihenastisen uransa parhaan kauden. Hänelle annettiin enemmän vastuuta, mikä osaltaan johti myös virheisiin. Joulukuuhun mennessä Kotilainen oli joutunut jättämään ottelun kesken jo kahteen kertaan punaisen kortin seurauksena. Ensimmäinen ulosajo Kotilaiselle tuomittiin, kun hän kritisoi tuomareiden päätöstä kiroilemalla. Toisen kerran hänet suljettiin ottelusta päähän kohdistuneen poikittaisen mailan seurauksena.

Kauden 2016–2017 aikana Kotilainen ilmaisi Suomen Salibandyliiton toimittajalle halustaan työskennellä täysipäiväisenä ammattilaisurheilijana Ruotsin Superliigassa tai Nationalliga A:ssa.

Helmikuussa 2021 Kotilainen solmi kahden vuoden jatkosopimuksen Happeen kanssa. Tätä sopimusta Kotilainen ei kuitenkaan pelannut loppuun, vaan kesäkuussa 2022 Seinäjoen Peliveljet solmi hänen kanssaan 1+1-vuotisen sopimuksen.

Kotilainen sai joulukuussa 2025 Salibandyliiton kilpailu- ja kurinpitoryhmältä (KKR) pelikiellon tammikuun 28. päivään 2026 saakka lyötyään vetoa vuoden 2023 keväällä edustamansa sarjan peleistä.

## Yksityiselämä
Kotilainen työskentelee hoiva-alalla Laukaassa sijaitsevassa päiväkodissa. Hän valmistui lastenohjaajaksi kesällä 2017.

Joulukuussa 2015 Kotilainen kertoi Keskisuomalaiselle antamassaan haastattelussa kärsineensä ongelmista siviilielämässään. Hänen mukaansa ongelmat olivat vaikuttaneet pitkällä aikavälillä myös hänen pelaamiseensa negatiivisesti. Samassa haastattelussa Kotilainen paljasti kokeneensa nuoruudessaan pahoinvointia, mikä johtui hänen isänsä alkoholiongelmasta. Peter Kotilainen on kertonut, että hänellä on ollut iso rahapeliongelma 8-vuotiaasta saakka ja hän on yrittänyt korjata ongelmaa jo pitkään. Kotilainen on onnistunut maksamaan jo suurimman osan veloistaan.

Myös Kotilaisen veljet Paul ja Panu pelaavat Salibandyliigassa. Vanhin veli Pasi on lopettanut uransa. Veljesten lisäksi perheeseen kuuluu yksi sisko.

## Tilastot
### Runkosarja

### Pudotuspelit

## Lähteet
Michael Hopkins

**Michael Hopkins**- tai **Mike Hopkins** -nimisiä henkilöitä ovat:

* Michael Hopkins (1935–2023), englantilainen arkkitehti
* Michael J. Hopkins (s. 1958), yhdysvaltalainen matemaatikko
* Michael S. Hopkins (s. 1968), yhdysvaltalainen astronautti
* Mike Hopkins (1872–1952), skotlantilais-yhdysvaltalainen baseballin pelaaja
* Mike Hopkins (s. 1970), yhdysvaltalainen koripalloilija
* Mike Hopkins (1959–2012), uusiseelantilainen äänileikkaaja.
Mike Hopkins (äänileikkaaja)

**Mike Hopkins** (12. elokuuta 1959 – 30. joulukuuta 2012) oli Oscarilla palkittu uusiseelantilainen äänileikkaaja. Elokuvamusiikin kanssa työskennellyt Hopkins muistetaan muun muassa Taru sormusten herrasta -trilogiasta ja King Kong -elokuvan musiikista. Hopkins työskenteli myös elokuvien Blade Runner, Superman, Octopussy ja Transformers musiikkien kanssa. Hopkins sai Oscar-palkinnon kaksi kertaa ja oli vielä kerran ehdokkaana työkumppaninsa Ethan Van der Rynin kanssa.

Hopkins kuoli lauttaturmassa kotimaassaan. Onnettomuus tapahtui, kun Hopkins oli laskemassa koskea kahden ystävänsä kanssa.

## Lähteet
Jääkiekon nuorten naisten maailmanmestaruuskilpailut 2013

**Jääkiekon nuorten naisten maailmanmestaruuskilpailut 2013** pelattiin Suomessa ja pelipaikkakuntana toimi Heinola. Maailmanmestaruuden voitti Kanada, joka voitti loppuottelussa Yhdysvallat.

## Alkusarja
### Lohko A

Otteluiden alkamisajat ovat paikallisia aikoja. (UTC+2)

### Lohko B

Otteluiden alkamisajat ovat paikallisia aikoja. (UTC+2)

## Karsintasarja

## Pudotuspelit

Otteluiden alkamisajat ovat paikallisia aikoja. (UTC+2)
### Puolivälierät

### Välierät

### Sijoitusottelu 5. sijasta

### Pronssiottelu

### Loppuottelu

## Lopputulokset

**Pääsarja**

**1. divisioona**

**Karsiutuneet**

## Lähteet
* Leijonat.fi − N18 MM-Kisat 2013 
* Kisat IIHF:n sivustolla 

### Viitteet
Lauri Kolho

**Lauri Kolho** (7. syyskuuta 1886 Keuruu &ndash; 17. syyskuuta 1940 Vilppula) oli suomalainen ampuja ja olympiaedustaja. Hän kilpaili olympialaisissa vapaakiväärin 300 metrin kilpailuissa Lontoossa 1908 ja Tukholmassa 1912.

## Olympiaedustukset

* Lontoo 1908:  vapaakivääri kolme asentoa (39.)
* Tukholma 1912: vapaakivääri kolme asentoa (57.)

## Lähteet
* Lauri Kolhon olympiatulokset
Jocelin Wellsiläinen

**Jocelin of Wells** (k. 1242) oli Bathin piispa

Jocelin syntyi Wellsissä ja hänen veljensä oli Hugh de Wells. Piispana hän käytti titteliä "Bathin ja Glastonburyn piispa" vuoteen 1219 ja sen jälkeen "Bathin piispa".

## Lähteet
Minkkiturkki

**Minkkiturkki** on Aarne Tarkaksen ohjaama kevyesti yhteiskuntakriittinen komediaelokuva vuodelta 1961. Tarkas oli kypsytellyt aihetta pitkään, ja tuottaja T. J. Särkkä huomasi sen mahdollisuudet. Kepeää viihdetarinaa kehiteltiin yhteiskuntasatiirin suuntaan.

## Juoni
Elokuva kertoo ihmiskohtaloista, joita yhdistää omistajalta toiselle kiertävä minkkiturkki. Vaatekappaleen ehtii sattumusten kautta saada hoteisiinsa toistakymmentä tahoa, syinä niin rikos, rakkaus kuin ystävyyskin.

## Näyttelijät

## Tuotanto

*Minkkiturkki* kuvattiin marras-joulukuussa 1960. 

## Vastaanotto

Elokuvan yleisömenestys oli Helsingissä hyvä ja kaikkiaan hieman vuoden keskitasoa parempi.

Aikalaiskritiikissä arvioitiin elokuvan olevan ”paikoin notkeasti etenevä, luontevantuntuistakin ilonpitoa, paikoin groteskein keinoin toteutettua ja kärjettömänä tarkoitustaan vastaamatonta satiiria.” Sama arvostelija olisi kaivannut elokuvaan enemmän komediallisia linjoja. ”Nyt jo Suomen komedian ovat haudanneet alleen ensin lapselliset sarjafilmit ja sen jälkeen juonitetut iskelmät.” Toinen kriitikko oli kuitenkin arviossaan valmis toteamaan: ”*Minkkiturkki* on viimeaikaisen kotimaisen tuotannon huomioonottaen näppärä, miellyttävä ja hauska elokuva.” Ruotsinkielisten päivälehtien arvostelijat pitivät elokuvan aihevalintaa ulkomaisten esikuvien matkimisena.

Myöhemmin elokuva on nähty helmenä, suomalaisen viihde-elokuvan parhaimmistoon kuuluvana niin käsikirjoituksen, ohjauksen kuin näyttelijätyönkin osalta.

## Lähteet

## Aiheesta muualla
*
Jääpallon ykkösdivisioona 1993–1994

**Jääpallon Ykkösdivisioona kaudella 1993–1994** pelattiin kaksilohkoisena. Lohkojen kaksi parasta selviytyivät jatkosarjaan, jonka kaksi parasta jatkoivat liigakarsintaan. Narukerä voitti etelälohkon hävittyään vain yhden ottelun Kulosaaren Vestalle. Pohjoislohkossa ToPV oli ylivoimainen voittaen kaikki ottelunsa. Lohkovoittajat pitivät pintansa myös jatkosarjassa ja etenivät Bandyliigan karsintasarjaan.

## I-divisioona

### Etelälohko

### Pohjoislohko

Lohkojen kaksi parasta jatkosarjaan.

### Jatkosarja

ToPV ja Narukerä karsintasarjaan Bandyliigan neljän heikoimman kanssa.

## Karsintasarja

Narukerä nousi Bandyliigaan. Seuraavaksi kaudeksi sarjaa kuitenkin laajennettiin 12 joukkueen sarjaksi, jolloin myös ToPV nostettiin, ja PaSa Bandy sai pitää sarjapaikkansa.

## Lähteet
* Satakunnan Kansan artikkelit 1993–1994
Johan Galle

**Johan (Juhana) Claesson Galle** myös: **Johan [[Galle i Finland]]** (1614–1676) oli suomalainen sotilas, kaatuessaan kenraaliluutnantti. Hän osallistui Uuden­maan ja Hämeen läänin ratsu­väki­rykmentin everstinä Kaarle X Kustaan sotiin. Hän kaatui Lundin taistelussa, jossa kaatui myös hänen poikansa Claes Galle. Hänen toinen poikansa Johan Galle kaatui Pultavassa. Galle oli viimeisiä kuuluisia suomalaisia hakkapeliittoja.

Gallen ensimmäinen puoliso oli kenraalimajuri Bernhardt von Gerttenin tytär Margareta Elisabet von Gertten. ja toinen Margareta Munck. Galle sai 1651 Raudusta läänitykseksi Orjansaaren, Mäkrän, Keripadan ja Leinikylän kylät, kaikkiaan 21 1/12 aateria. Gallen leski menetti läänityksestä niin sanotussa neljänneksen peruutuksessa takaisin kruunulle 5 1/3, aateria. Gallen isä oli soturi Clas Galle (k. 1643).

## Lähteet
Andy McCoy (patsas)

**Andy McCoyn patsas** on Pelkosenniemellä sijaitseva Andy McCoyta esittävä patsas, joka paljastettiin kesällä 2009. Patsaan on veistänyt McCoyn setä Matti Hulkko. Se on veistetty sydänpuusta ja on 3,6 metriä korkea. 

## Lähteet
Luettelo Guns N’ Rosesin jäsenistä

**Guns N’ Roses** on vuonna 1985 perustettu yhdysvaltalainen rockmusiikkia esittävä yhtye.

Yhtyeen maineikkaimmasta kokoonpanosta mukana ovat nykyään laulaja W. Axl Rose, pääkitaristi Slash ja basisti Duff McKagan. Maineikkaimpana kokoonpanona voitaneen pitää yhtyeen debyyttialbumilla *[[Appetite for Destruction]]* (1987) toiminutta kokoonpanoa, jonka Rosen ohella muodostivat soolokitaristi Saul "Slash" Hudson, rytmikitaristi Izzy Stradlin, basisti Duff McKagan ja rumpali Steven Adler. Kyseinen kokoonpano ei ole noussut samanaikaisesti lavalle sitten vuoden 1990, jolloin Steven Adler erotettiin yhtyeestä vakavien huumeongelmien vuoksi. Adlerin korvasi Matt Sorum, ja kesken *[[Use Your Illusion Tour]]*-maailmankiertueen eronneen Izzy Stradlinin Gilby Clarke. Rosen, Slashin, McKaganin, Clarken ja Sorumin sekä vuonna 1990 yhtyeeseen liittyneen kosketinsoittaja Dizzy Reedin muodostama kokoonpano jäi viimeiseksi Guns N’ Rosesin kokoonpanoksi yhtyeen huippusuosion aikana. 

Yhtyeessä on soittanut sen historian aikana peräti 21 muusikkoa, mutta useat yhtyeen vanhoista faneista mieltävät noiden kokoonpanojen olleen Rosen oma sooloprojekti. Sen voimin syntyi toistaiseksi tuorein studioalbumi, vuoden 2008 *[[Chinese Democracy]]a*, jota pidetään kaikkien aikojen kalleimpana albumia, sillä sen työstäminen kesti peräti 14 vuotta. Vuonna 2012 Slash, Rose, McKagan, Stradlin, Sorum, Adler ja Reed nimettiin Rock and Roll Hall of Fameen, ja *Appetite for Destructionin* levyttänyt kokoonpano, lukuun ottamatta Rosea ja Stradlinia, nousi yhdessä lavalle sitten 1990-luvun alun tapahtuman seremoniassa. 

Vuonna 2016 Axl Rosen rinnalle kokoonpanoon palasivat huippuvuosien jäsenet basisti Duff McKagan ja soolokitaristi Slash. Mukana on yhä myös vuonna 1990 yhtyeeseen liittynyt kosketinsoittaja Dizzy Reed. Nykyisessä kokoonpanossa ovat mukana myös kitaristi Richard Fortus, kosketinsoittaja Melissa Reese ja rumpali Isaac Carpenter.

## Jäsenet
### Nykyiset jäsenet

### Entiset jäsenet

### Kiertuejäsenet

## Aikajana

## Kokoonpano

### Kuvagalleria


Kuva:GNRDownloadFestival2006.jpg|Izzy Stradlin (vasemmalla) ja Axl Rose

Kuva:StevenAdlerGilbyClarke.jpg|Steven Adler ja Gilby Clarke

Kuva:Matt Sorum.jpg|Matt Sorum

Kuva:Gilby Clarke 2 2012.jpg|Gilby Clarke

Kuva:Robin Finck.jpg|Robin Finck

Kuva:Tommy Stinson at Download Festival 2006.jpg|Tommy Stinson

Kuva:Tracii Guns di L.A. Guns in dal 2008.jpg|Tracii Guns

Kuva:The Vandals 2011-12-18 06.JPG|Josh Freese

Kuva:DJ Ashba 2010.jpg|DJ Ashba

Kuva:BumblefootHelsinkiLive.JPG|Ron "Bumblefoot" Thal


## Lähteet
Arville Harris

**Arville Harris** (1904 St. Louis, Missouri – 1954 New York).  oli yhdysvaltalainen jazzmuusikko. Hän soitti pääasiassa klarinettia ja alttosaksofonia, mutta toisinaan myös tenorisaksofonia. Parhaiten hänet tunnetaan Clarence Williamsin (vuosina 1927–1930) ja Cab Callowayn (1931–1935) yhtyeistä.

## Elämä

**Arville S. Harris** syntyi 1904 St. Louisissa. Hän varttui siellä musikaalisessa perheessä. Hänen sisarensa Marie soitti pianoa ja hänen veljensä Jimmy oli viulisti.  Hänen veljistään tunnetuin oli Leroy Harris sr. (1900–1969), joka oli kitaristina mm. Fletcher ja Horace Hendersonin, Jesse Stonen ja Willie Bryantin sekä Clarence Williamsin orkestereissa.  Tämän poika Leroy Harris jr. soitti 1930-luvulla joitakin vuosia Earl Hinesin orkesterissa ja loi sittemmin pitkän uran muusikkona St. Louisissa. 

Aktiivivuosinaan Harris tunnettiin lempinimellä "Bunky". Hän hankki jo nuorena kokemusta soittamalla 1920-luvun ensimmäisen puoliskon eri orkestereissa jokilaivoilla.  Vuonna 1921 hän työskenteli myös Hershal Brassfieldin kanssa.  Vuosina 1925–1928 hän soitti Bill Brown and the Brownies -nimisessä kokoonpanossa. 

Clarence Williams auttoi monia nuoria muusikkoja hankkimalla näille työtä organisoimalla esiintymiskeikkoja ja levytystilaisuuksia.   Harris soitti Williamsin johtamissa kokoonpanoissa vuosina 1927-1930.  Hän pääsi tuolloin myös levyttämään useita kertoja. 

Kesäkuussa 1928 Arville Harris soitti King Oliverin *Dixie Syncopators* -orkesterissa, joka teki joitakin levytyksiä.  Orkesteri levytti kappaleet "Tin Roof Blues","West End Blues", "Lazy Mama" ja "Sweet Emmalina". Harrisin veli Leroy Harris sr. soitti näissä levytyksissä banjoa.

Williamsin yhteyksien kautta Arville Harris pääsi levyttämään myös Fats Wallerin yhtyeessä. Maaliskuun alussa 1929 Wallerin yhtye *Fats Waller and his Buddies* levytti New Yorkissa Victor-levymerkille kappaleet ”Harlem Fuss” ja ”The Minor Drag”. . Harrisin (altto- ja tenorisaksofoni sekä klarinetti) lisäksi yhtyeessä soittivat Fats Waller (piano), Charlie Gaines (trumpetti), Charlie Irvis (pasuuna) ja Eddie Condon (banjo).  Näissä levytyksissä kaikki puhallinsoittajat ja pianisti saivat runsaasti tilaa sooloihin. Esimerkiksi Harris soitti soolon sekä alttosaksofonilla että klarinetilla.

Vuonna 1931 Cab Calloway palkkasi Harrisin yhtyeeseensä alttosaksofonistiksi. Sen ohella hän soitti klarinettia. Harrisin sopimus Callowayn orkesterissa jatkui vuodet 1931–1935.  Orkesteri kiersi tuona aikana mm. Euroopassa. Callowayn orkesteri oli Harrisin viimeinen merkittävä kiinnitys, jonka jälkeen hän alkoi vähitellen kadota jazzpiireistä. Jätettyään Callowayn hän soitti 1935 jonkin aikaa Jack Butlerin kanssa. Vuosina 1937-1939 hän soitti ajoittain pianisti Claude Hopkinsin kokoonpanossa.  Sen jälkeen hän soitti vielä pianisti Maurice Roccon yhtyeessä. 

1940-luvulla Harris ei enää levyttänyt. 1940-luvulta kuolemaansa asti hän johti omaa orkesteria Majestic Ballroomissa, New Yorkissa.  Hän kuoli New Yorkissa 1954. 

Harris ei koskaan levyttänyt orkesterinjohtajana.  

## Lähteet
Shenzhenin satama

**Shenzhenin satama** (, LOCODE: CN SZX tai CN SZP (Shenzhen Pt)) on Kiinan eteläosissa sijaitsevan Guangdongin maakunnan erityistalousalueen, suurkaupunki Shenzhenin satama. Sataman läntinen osa sijaitsee laajalla alueella Helmijoen (Zhujiang) estuaarin koillisosissa Etelä-Kiinan meren pohjoisrannalla. Shekoun lauttaterminaalista on matkustajaliikennettä lähialueille, esimerkiksi Hongkongin, Macaon ja Zhuhain puolelle. Satamaan kuuluu myös itäinen osa konttilaitureineen (Yantian, esimerkiksi ).

Shenzhenin sataman läntisen osan välittömässä läheisyydessä on kaksi muuta suursatamaa: Hongkongin satama etelässä ja Kantonin satama luoteessa.

## Maailmanluokan suursatama
Shenzhenin satama on maailman suurimpia satamia erityisesti pitemmälle jalostetun tavaran kuljetuksiin käytetyssä konttiliikenteessä. Vuoden 2011 konttimäärällään (22,6 miljoonaa TEU) satama oli Euroopan suurimman sataman eli Rotterdamin sataman laatimalla listalla neljännellä sijalla maailmassa; sama sijoitus Shenzhenillä oli kahtena edellisenäkin vuonna. Myös amerikkalaisten satamaviranomaisten laatimalla vuoden 2010 satamien top-100 maailmanlistalla, Shenzen ylsi konttiliikenteessä maailmanlistan 4. sijalle.

Sataman kautta kulki vuonna 2010 yhteensä 204,9 miljoonaa tonnia rahtia, joka toi Shenzhenille amerikkalaisen satamajärjestön rahtiliikennetilastossa 13. sijan maailmantilastossa tuona vuonna. Amerikkalaislistaus ei kuitenkaan sisällä esimerkiksi kaikkia viime vuosina nopeasti kasvaneita kiinalaissatamia. Rotterdamin sataman keräämien tietojen mukaan Shenzhenin sataman rahtimäärä vuonna 2011 oli 223,0 miljoonaa tonnia  ja satama sijoittui hollantilaislistan 16. suurimmaksi satamaksi maailmassa (2010 määrä 221,0 milj. t.).

## Lähteet

## Aiheesta muualla
*Shen Zhen Port - Port info - Brief Introduction of Shenzhen Port   (sztb.gov.cn)
*Shenzhenin sataman tilanne (AIS-tietojen mukaan)  (marinetraffic.com)